CELEX: 32011R0527
Language: et
Date: 2011-05-30 00:00:00
Title: Komisjoni rakendusmäärus (EL) nr 527/2011, 30. mai 2011 , milles käsitletakse Trichoderma reesei (MUCL 49755) abil saadud endo-1,4-β-ksülanaasi, Trichoderma reesei (MUCL 49754) abil saadud endo-1,3(4)-β-glükanaasi ja Aspergillus aculeatus ’e (CBS 589.94) abil saadud polügalakturonaasi sisaldava preparaadi kasutamise lubamist võõrutatud põrsaste söödalisandina (loa omanik Aveve NV)  EMPs kohaldatav tekst

31.5.2011   
            
            
               ET
            
            
               Euroopa Liidu Teataja
            
            
               L 143/6
            
         KOMISJONI RAKENDUSMÄÄRUS (EL) nr 527/2011,
   30. mai 2011,
   milles käsitletakse Trichoderma reesei (MUCL 49755) abil saadud endo-1,4-β-ksülanaasi, Trichoderma reesei (MUCL 49754) abil saadud endo-1,3(4)-β-glükanaasi ja Aspergillus aculeatus’e (CBS 589.94) abil saadud polügalakturonaasi sisaldava preparaadi kasutamise lubamist võõrutatud põrsaste söödalisandina (loa omanik Aveve NV)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus Trichoderma reesei (MUCL 49755) abil saadud endo-1,4-β-ksülanaasi (EC 3.2.1.8), Trichoderma reesei (MUCL 49754) abil saadud endo-1,3(4)-β-glükanaasi (EC 3.2.1.6) ja Aspergillus aculeatus’e (CBS 589.94) abil saadud polügalakturonaasi (EC 3.2.1.15) sisaldava preparaadi kasutamise lubamiseks lisas esitatud tingimustel. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb lisas sätestatud preparaadi lubamist söödalisandina võõrutatud põrsaste puhul ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 8. juulil 2009 (2) ja 2. veebruaril 2011 (3) esitatud arvamustes järeldusele, et kavandatud kasutustingimustes ei avalda lisas sätestatud preparaat kahjulikku mõju loomade ja tarbijate tervisele ega keskkonnale ning et nimetatud söödalisand võib suurendada sihtliikide kasvumäära ja söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (5)
            
            
               Lisas kirjeldatud valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2009) 1186, 1–17.
   
      (3)  The EFSA Journal (2011); 9(2):2010.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a 14
               
               
                  Aveve NV
               
               
                  
                               
                           
                           
                              Endo-1,4-β-ksülanaas
                              EC 3.2.1.8
                           
                        
                               
                           
                           
                              Endo-1,3(4)-β-glükanaas
                              EC 3.2.1.6
                           
                        
                               
                           
                           
                              Polügalakturonaas
                              EC 3.2.1.15
                           
                        
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei (MUCL 49755) abil saadud endo-1,4-β-ksülanaasi (EC 3.2.1.8), Trichoderma reesei (MUCL 49754) abil saadud endo-1,3(4)-β-glükanaasi (EC 3.2.1.6) ja Aspergillus aculeatus’e (CBS 589.94) abil saadud polügalakturonaasi (EC 3.2.1.15) preparaat, mille minimaalne aktiivsus on
                              
                                           
                                       
                                       
                                          tahkel kujul:
                                          
                                                       
                                                   
                                                   
                                                      endo-1,4-β-ksülanaas: 21 400 XU (1)/g
                                                   
                                                
                                                       
                                                   
                                                   
                                                      endo-1,3(4)-β-glükanaas: 12 300 BGU (2)/g
                                                   
                                                
                                                       
                                                   
                                                   
                                                      polügalakturonaas: 460 PGLU (3)/g
                                                   
                                                
                                    
                                           
                                       
                                       
                                          vedelal kujul:
                                          
                                                       
                                                   
                                                   
                                                      endo-1,4-β-ksülanaas: 10 700 XU/g
                                                   
                                                
                                                       
                                                   
                                                   
                                                      endo-1,3(4)-β-glükanaas: 6 150 BGU/g
                                                   
                                                
                                                       
                                                   
                                                   
                                                      polügalakturonaas: 230 PGLU/g
                                                   
                                                
                                    
                        
                               
                           
                           
                              
                                 Toimeaine iseloomustus
                              
                              Endo-1,4-β-ksülanaas (EC 3.2.1.8),
                              saadud Trichoderma reesei abil, endo-1,3(4)-β-gükanaas (EC 3.2.1.6), saadud Trichoderma reesei abil, polügalakturonaas (EC 3.2.1.15), saadud Aspergillus aculeatus’e abil
                           
                        
                               
                           
                           
                              
                                 Analüüsimeetod
                                  (4)
                              
                              Söödalisandis, eelsegudes ja söödas kasutatava toimeaine kirjeldus
                              
                                          —
                                       
                                       
                                          Kolorimeetriline meetod, mille puhul mõõdetakse vesilahustuva värvaine vabanemist endo-1,4-β-ksülanaasi toimel nisu arabinoksülaansubstraadist, mis on ristseotud värvainega.
                                       
                                    
                                          —
                                       
                                       
                                          Kolorimeetriline meetod, mille puhul mõõdetakse vesilahustuva värvaine vabanemist endo-1,3(4)-β-glükanaasi toimel odra β-glükaansubstraadist, mis on ristseotud värvainega.
                                       
                                    
                                          —
                                       
                                       
                                          Viskosimeetriline meetod, mille aluseks on viskoossuse vähenemine polügalakturonaasi toimel pektiini sisaldavale substraadile polümetüülgalakturoonhappele.
                                       
                                    
                        
               
                  (Võõrutatud) põrsad
               
               
                   
               
               
                  
                               
                           
                           
                              Endo-1,4-β-ksülanaas 2 140 XU
                           
                        
                               
                           
                           
                              Endo-1,3(4)-β-glükanaas 1 230 BGU
                           
                        
                               
                           
                           
                              Polügalakturonaas: 46 PGLU
                           
                        
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kuni 35 kg kaaluvad (võõrutatud) põrsad.
                           
                        
                              3.
                           
                           
                              Kasutamiseks segasöödas, milles on rohkesti tärkliste rühma mittekuuluvaid polüsahhariide.
                           
                        
               
                  20. juuni 2021
               
            
         (1)  1 XU on ensüümi kogus, mis pH-tasemel 4,8 ja temperatuuril 50 °C vabastab kaera/speltanisu ksülaanist 1 μmol redutseerivaid suhkruid (ksüloosi ekvivalente) minutis.
      
         (2)  1 BGU on ensüümi kogus, mis pH-tasemel 5,0 ja temperatuuril 50 °C vabastab odra ß-glükaanist 1 μmol redutseerivaid suhkruid (tsellobioosi ekvivalente) minutis.
      
         (3)  1 PGLU on ensüümi kogus, mis pH-tasemel 4,8 ja temperatuuril 35 °C vabastab polümetüülgalakturoonhappest (pektiini sisaldav substraat) 1 μmol redutseerivaid suhkruid (glükoosi ekvivalente) minutis.
      
         (4)  Analüüsimeetodite üksikasjad on kättesaadavad ühenduse referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx.